ออมสินตั้งเป้ากำไรปี 60 ลดลง สวนทางหนี้เอ็นพีแอลเพิ่มขึ้น
นายชาติชาย พยุหนาวีชัย ผู้อำนวยการธนาคารออมสิน เปิดเผยว่า แผนการดำเนินงานของธนาคารปี 60 ได้ตั้งเป้ามีกำไรสุทธิ 21,000 ล้านบาท โดยปี 59 มีกำไรสุทธิหลังหักสำรองหนี้สงสัยจะสูญ 25,000 ล้านบาท ส่วนสินเชื่อตั้งเป้าโต 3% หรือเท่ากับ 1.5 เท่าของจีดีพี เพิ่มขึ้นสุทธิ 68,000 ล้านบาท โดย ม.ค.มีสินเชื่อรอเบิกจ่าย 80,000 ล้านบาท ส่งผลให้สินเชื่อคงค้างเพิ่มขึ้นแตะ 2 ล้านล้านบาท จากปัจจุบันมีสินเชื่อคงค้าง 1.9 ล้านล้านบาท,ด้านเงินฝากตั้งเป้าเพิ่มขึ้น 64,000 ล้านบาท หรือโต 3% โดยสิ้นปี 59 ธนาคารมียอดเงินฝาก 2.16 ล้านล้านบาท มีสินทรัพย์รวม 2.5 ล้านล้านบาท ขณะที่หนี้ที่ไม่ก่อให้เกิดรายได้ (เอ็นพีแอล) ปี 60 คาดว่าจะเพิ่มขึ้นมาอยู่ที่ 2.4% จากสิ้นปี 59 อยู่ที่ 2.04% หรือราว 38,700 ล้านบาท เนื่องจากประชาชนฐานรากได้รับผลกระทบจากราคาพืชผลทางการเกษตรที่ยังไม่ดี และธนาคารแห่งประเทศไทย (ธปท.) ได้ประเมินเอ็นพีแอลปีนี้มีแนวโน้มสูงขึ้น โดยธนาคารจะติดตามสถานการณ์อย่างใกล้ชิด พร้อมเปิดศูนย์ติดตามการแก้ไขหนี้ เพื่อเฝ้าดูแลและระวังหนี้เสีย,นอกจากนี้ ตั้งแต่ต้นปี 60 ธนาคารยังมีมาตรการช่วยเหลือผู้ประสบภัยน้ำท่วมพื้นที่ภาคใต้ ในการปล่อยสินเชื่อ ไม่คิดอัตราดอกเบี้ย 0% ในปีแรก และปีที่ 2-5 คิดอัตราดอกเบี้ย 1% ต่อเดือน เพื่อซ่อมแซมที่อยู่อาศัยรายละ 50,000 บาท โดยพร้อมช่วยเหลือเพิ่มเติมหากเป็นไปตามนโยบายรัฐบาล ส่วนสินเชื่อดอกเบี้ยต่ำ หรือซอฟต์โลน มีความเป็นไปได้ที่จะนำมาปรับใช้เพื่อช่วยประชาชนที่ได้รับผลกระทบจากน้ำท่วม โดยปัจจุบันซอฟต์โลนที่ปล่อยให้เอสเอ็มอีได้ปล่อยกู้ไปแล้ว 8,000 ล้านบาท จากวงเงินทั้งสิ้น 30,000 ล้านบาท หากกระทรวงการคลังต้องการให้นำซอฟต์โลนไปใช้ช่วยน้ำท่วม ก็ขอให้มีคำสั่งที่ชัดเจนก็สามารถดำเนินการได้ สินเชื่อที่ช่วยเหลือผู้ประสบภัยนั้น คิดดอกเบี้ยต่ำอยู่แล้ว แต่จะให้คิดดอกเบี้ย 0% คงทำไม่ได้ แต่หากจำเป็นต้องดำเนินการ ก็จะขอให้รัฐบาลชดเชยดอกเบี้ยถึงจะทำได้.
แผนการดำเนินงานของธนาคารปี 60 ได้ตั้งเป้ามีกำไรสุทธิ 21,000 ล้านบาท โดยปี 59 มีกำไรสุทธิหลังหักสำรองหนี้สงสัยจะสูญ 25,000 ล้านบาท ส่วนสินเชื่อตั้งเป้าโต 3% หรือเท่ากับ 1.5 เท่าของจีดีพี เพิ่มขึ้นสุทธิ 68,000 ล้านบาท
ธนาคารออมสิน,ชาติชาย พยุหนาวีชัย,แผนการดำเนินงาน,ตั้งเป้ากำไร